Omring jouself met die regte kollegas - Solidariteit GildesSolidariteit Gildes Omring jouself met die regte kollegas - Solidariteit Gildes
Tuis / Gilde Artikels / Omring jouself met die regte kollegas
Paulo Coelho het gesê: "Die lewe is te kort, of te lank, om my die luuksheid te gee om dit swak te leef."
Goeie werksverhoudinge is baie belangrik in elke persoon se lewe. Ons kan nie altyd ons kollegas kies nie, maar ons kan kies hoe ons met hulle oor die weg gaan kom.
Die regte kollegas is baie keer 'n steun-pilaar, 'n klankbord of word soms selfs vriende.
Daar moet wel gewaak word teen toksiese kollegas, of die sogenaamde "vrot appels" wat veeleisend is, onbetroubaar, jou uitstres en jou van jou werksvreugde beroof.
Hierdie is die vyf tipes kollegas wat jy liefs moet vermy:
Kollegas wat nie opreg is nie (vals)
Hierdie kollegas bederf jou soms met 'n kompliment, maar sê ook graag slegte dinge van jou agter jou rug. Hulle is nooit daar vir jou as jy hul nodig het nie en verskyn net op die toneel as hulle hulp van jou benodig.
Dit is skadeloos as 'n kollega soms by jou kom om stoom af te blaas, maar konstante klakouse bring negatiewe energie wat jou kan dreineer. Klakouse is nooit tevrede nie en glo slegte dinge gebeur slegs met hulle. Hulle klaagliedere kan jou vinning insluk as jy nie waaksaam is nie.
Die konstante twyfelaar
Twyfelaars is jaloers op jou, kritiseer maklik en geniet dit om jou te sien faal. Op hierdie manier voel hulle mag en steek hulle hul eie onserkerhede weg.
Die ene wat spog
Mense wat die heeltyd spog is irriterend en spog elke kans wat hulle kry oor hul perfekte lewens en werk, met die implikasie dat jou lewe nie so perfek soos hulle s'n is nie.
Dié wat heeltyd nee sê
Hierdie kollegas is konstant negatief, verleen nooit ondersteuning nie en glo nie in jou nie. Hulle vertap jou positiwiteit, jou hoop en jou idees. Hulle lewer negatiewe kritiek op enige onderwerp.
Waak daarteen om enige van hierdie soort kollegas te wees. Maak seker dat jy jouself met die korrekte mense omring – kollegas wat jou ondersteun en jou energie gee. Soos die Engelse slagspreuk lui: "Your vide attracts your tribe".